52. schôdza NR SR - 7.deň - A2. dopoludnia
Dátum: 2026-06-03
Poslanec: Plaváková, Lucia (PS)
Druh vystúpenia: Vystúpenie v rozprave

Kolegovia a kolegyne, ja by som na úvod v tejto rozprave chcela podotknúť ešte na margo pani poslankyne Matejičkovej, ktorá si teda pomýlila, že toto je rozprava o Občianskom zákonníku, ale teda, keď už ho spomenula, tak mňa by teda zaujímalo, či pánovi ministrovi spravodlivosti príde v poriadku, že bola skrátená rozprava pri najväčšej a jedinej rekodifikácii Občianskeho zákonníka na Slovensku, ktorý má 2000 paragrafov, a táto rozprava bola skrátená rozhodnutím koalície na úplne najmenší počet hodín, a teda pre opozíciu to vychádza, myslím, necelých 6 hodín, pre náš klub nejaké 2 hodiny, pre SaS 55 minút. Že či toto je naozaj zodpovedný prístup k najväčšej rekodifikácii Občianskeho zákonníka na Slovensku, lebo ja si to teda nemyslím. Ale teda k samotnej novele, o ktorej tu máme rozpravu. Ja by som na úvod zhrnula k tým papalášskym ustanoveniam pre Matúša Šutaja Eštoka, aká bola tá trajektória, ako sa toto vyvíjalo. On sa okolo 7. novembra 2025 dozvedel, že kontumačne prehral spor a má čurilovcom zaplatiť 90 000 €, je to 6 x 15 000 každému z nich. 5. 12. 2025, o necelý mesiac, zneužil Matúš Šutaj Eštok úradníkov, ktorých ako minister riadi, aby predložili do MPK dve pripomienky a – šok – obidve sa venovali jeho kontumačnej prehre na súde. A pritom toto určite nevychádzalo z praxe Ministerstva vnútra, ale jedine zo situácie samotného ministra. 15. 12. 2025 sa kvôli Matúšovi Šutajovi Eštokovi a jeho návrhu uskutočnilo rozporové konanie, o ktorom Ministerstvo spravodlivosti pod vedením pána Borisa Suska informovalo, že rozpor bol odstránený a riešenie doplnené do návrhu zákona. 7. 3. 2026 vláda schválila novelu CSP, do ktorej boli pre Matúša Šutaja Eštoka zapracované ustanovenia, ktoré s pôvodným návrhom zákona, a ktorým je transpozícia antisLAPP smernice, nemajú nič spoločné. 21. 4. 2026 schválila koalícia návrh v prvom čítaní tu v parlamente. A dnes 3. 6. 2026 už môže byť novela pre Matúša Šutaja Eštoka schválená aj definitívne. Suma sumárum, za pol roka si Matúš Šutaj Eštok dokázal zabezpečiť, aby len a len pre neho a len a len kvôli nemu bola schválená novela zákona, ktorá mu má zachrániť jeho babrácku tvár, lebo iba o tomto to je. To dokázal za pol roka pomôcť sám sebe. Ale viete, čo nedokázal ani za 2 a pol roka Matúš Šutaj Eštok? Žiadna novela na pomoc ženám zažívajúcim násilie, žiadna novela na pomoc deťom, ktoré sú obeťami trestnej činnosti, žiadna novela na pomoc v boji proti korupcii. To nie. To sú témy, ktorým by sa mal ako minister vnútra venovať. Ale nie, lebo on je na svojej dôležitej misii pomsty a vedie urputný zápas proti pár vyšetrovateľom. To je jeho práca ako ministra. A popritom sa mu celý rezort rozpadá pod rukami rovnako ako všetky jeho súdne konania, čo vidíme teda priebežne. No a mne príde naozaj veľmi smutné, že na toto všetko sa dal zneužiť minister spravodlivosti, ale vlastne ma to ani až tak veľmi neprekvapuje, lebo však nie je to prvýkrát. Však on tu prináša návrhy zákonov presne na pomoc konkrétnym ľuďom, aj pán predsedajúci teda bol takýmto človekom, ktorému pomohla novela trestných kódexov, keď sa mu premlčali teda tie skutky, pre ktoré bol obvinený. Rovnako iné prípady blízkych ľudí Smeru – novely trestných kódexov, ktoré nám tu pán minister predniesol. Takže pre neho je to vlastne bežná realita, ale naozaj toto nie je úloha ministra spravodlivosti, aby pomáhal kamarátom a blízkym ľuďom riešiť ich právne trable, lebo o tom je aj tento prípad, táto novela zákona, že minister Matúš Šutaj Eštok má právne problémy, lebo koná nezákonne. A následkom sú rôzne pokuty a prehry na súdoch. A potrebuje si zachrániť svoju politickú tvár. Tak vyslal úradníkov Ministerstva vnútra do MPK s dvomi pripomienkami, ktoré absolútne nesúvisia s praxou Ministerstva vnútra. A pán minister spravodlivosti poslušne tieto pripomienky zapracoval do absolútne nesúvisiaceho zákona. Veď toto je normálne, že transpozícia smernice. To tu bežne mávame. Takto to išlo aj do MPK. Bežná transpozícia smernice. O nej potom ešte poviem niečo viac. No a pán minister Boris Susko tu opakovane hovorí v tejto rozprave, že však to Matúšovi Šutajovi Eštokovi nepomôže. Ale my sme nikdy nepovedali, že toto mu pomôže vyriešiť tie jeho súdne prehry. To on už bude musieť platiť. Zatiaľ sa teda k tomu moc nemá, ale bude to musieť zaplatiť, však už má aj nejaké exekúcie. Ale pomôže mu to politicky, lebo on si chce zachrániť túto svoju babrácku tvár. Že prehráva práve s vyšetrovateľmi, voči ktorým vedie tuto on svoj boj. Lebo to je trápne, pôsobí to proste strašne slabo a trápne. A preto on potrebuje práve túto novelu, aby mohol rozprávať, že tá právna úprava bola zlá a vlastne on nikdy nemal s tými čurilovcami prehrať a bolo to proste v dôsledku toho, že sme tu mali takúto zlú právnu úpravu. A s týmto mu vypomáhate, pán minister, s týmto. Pomáhate mu zachrániť jeho babrácku tvár. Politicky mu pomáhate. Ja nehovorím, že právne, však my tomu rozumieme, že mu to nepomôže na tých súdoch. Ale toto bude on rozprávať svojim voličom v budúcnosti a stále, aby nevyzeral ako babrák neschopný, kým je. Takže o tom to tu je, však my nie sme hlúpi, my tomu rozumieme, prečo to on robí. A ja som presvedčená o tom, že tomu rozumiete aj vy. A že len mu v tom pomáhate. Pretože taká je zjavne vaša úloha v tejto vláde, ako som uviedla aj na tých ostatných príkladoch. A mňa to mrzí. Lebo práve od ministra spravodlivosti očakávame, že bude hájiť hodnoty, ako je práve tá spravodlivosť, ale vy nie. Vy nie. Vy robíte pravý opak. Vy robíte pravý opak. Je absolútne zjavné, že tieto ustanovenia sú len pre Matúša Šutaja Eštoka. A len pre neho ste ich doplnili do tohto návrhu zákona. Vyplýva to aj z celého toho vývoja, ako som ho popísala. Nevychádzajú z vašej praxe, z praxe Ministerstva spravodlivosti a poznatkov Ministerstva spravodlivosti. Nemali ste to ani v legislatívnom pláne, nijako ste sa tomu nevenovali, nevyplynulo vám to z praxe, že toto je teda nejaký problém, ktorý musíte riešiť. Lebo inak by to bolo predmetom vášho legislatívneho zámeru alebo plánov. Legislatívny plán, však máte aj legislatívny plán, ani tam to nebolo. Čiže zjavne ste takýto problém neidentifikovali. A hovorili ste tu v rozprave, že nereagujete teda na Matúša Šutaja Eštoka, ale na tisíce prípadov z praxe. A to je teda veľmi zaujímavé, že tie prípady sa teraz zjavili, keď ste o tomto probléme nevedeli, že ja tomu nerozumiem, ako sa tu zrazu zjavili tieto prípady. A mňa by zaujímalo, že ako ich máte teda zanalýzované. Ako som už spomínala predtým vo faktickej, ja by som fakt rada videla, či by ste nám mohli poskytnúť nejakú analýzu teda tých prípadov a tej praxe, na ktorú ste prišli, a že kedy sa to stalo, že zrazu je tu takýto problém a treba to rýchlo ešte vsunúť do tejto transpozície smernice. Aby sa to pre Matúša Šutaja Eštoka čo najskôr vyriešilo, lebo to sú priority – riešiť problémy ministrov a iných predstaviteľov tejto koalície, nie riešiť problémy ľudí na Slovensku. Takže ja sa vás pýtam, či máte nejakú analýzu tých konkrétnych prípadov z praxe a či nám ju viete poskytnúť. A myslím si, že tieto ustanovenia pre Matúša Šutaja Eštoka sú krásnym príkladom papalášskeho lobingu, pri ktorom minister zneužil celý štátny aparát od spomínaných úradníkov, ktorých vyslal teda do MPK, až po samotného ministra spravodlivosti a teraz na to zneužije ešte aj celý zákonodarný zbor, tuto koaličných poslancov a poslankyne. To nie je riešenie problémov ľudí, o ktorých by sme tu vedeli v právnickej obci, že toto bol teda problém a treba to nejako riešiť. Však ani pán minister o tomto probléme nevedel, dokým sa nestalo toto babráctvo Matúšovi Šutajovi Eštokovi. Takže keby existoval, asi by ste to riešili. No a čo je na tom celom mimoriadne smutné, je to, že vy vlastne týmito ustanoveniami pre Matúša Šutaja Eštoka vytvárate taký nejaký spätný chod, hej? Že namiesto toho, aby sme my podporovali, rozširovali, sfunkčňovali, zefektívňovali elektronickú komunikáciu, tak nie. My sa ideme vrátiť k žltým lístočkom. Tie všetci milujeme podľa mňa ako úplne. Na Slovensku ich určite všetci milujú. A ja neviem, že kde tento spätný chod skončí, že či skončíme pri doručovaní poštovými holubmi, alebo kde sa to až zastaví. Lebo zopakujem, že toto celé robíte len kvôli Matúšovi Šutajovi Eštokovi. A darmo vy tu budete rozprávať niečo iné. Však ja som to tu ukázala aj na celej tej časovej línii, ako sme sa tu k tomu dopracovali. Však to nemusíte to ani priznať, všetci to tu vieme. Ale teda, či by ste mohli aspoň vysvetliť a predostrieť teda celú tú nejakú analýzu prípadov, z ktorých vyplývajú tieto vaše závery, že takto teda my to máme riešiť. A že prečo je podľa vás dobré sa od elektronickej komunikácie odkláňať späť k tej listinnej. Lebo tam sa samozrejme môže stať to isté, že proste ľudia, ktorí neprídu na poštu, tak si neprevezmú tú zásielku. Pre každého zodpovednosť, hej? Rovnako ako pri tej elektronickej schránke. A to, že to má K tej listine. Lebo tam sa samozrejme môže stať to isté, že proste ľudia, ktorí neprídu na poštu, tak si neprevezmú tú zásielku. Pre každého zodpovednosť rovnako ako pri tej elektronickej schránke. A to, že to Matúš Šutaj nedokázal, to už je jeho zodpovednosť. Ale kvôli nemu, kvôli jemu, jeho vlastnému babráctvu, obzvlášť v tomto pre neho veľmi dôležitom zápase s vyšetrovateľmi je to samozrejme problematické, že takto dopadol. A vy ste sa teda podujali na to, mu s touto jeho situáciou pomôcť. Nie, pomoc ľuďom na Slovensku, ale Matúšovi Šutajovi Eštokovi. A neviem, či vám to za to stojí. Takto pomáhať, či už smeráckym predstaviteľom, alebo aj lasackým, spôsobom, že krivíte právny poriadok na Slovensku. Keďže máme 13., pani poslankyňa, prerušujem vás, prerušujem vaše vystúpenie, keďže máme 13. hodinu. Vyhlasujem prestávku do 13:15, kedy budeme otvárať ďalšiu schôdzu.